ბარიქი

ბარიქიგურჯ. დავთ.-1595, გვ. 336, 397: №5 — სოფელი გურჯისტანის ვილაიეთის ფანაკის ლივის ფანაკის ნაჰიეში, მდ. ბანისწყლის (ოლთისისწყლის მარჯვენა შენაკადი) მარჯვენა მხარეს. ამჟამად თურქეთშია. დატანილია არაერთ ძველ კარტოგრაფიულ წყაროზე. შეესაბამება „გურჯ. დავთ.-1574”-ის სოფ. ფარნაქს, ბერინს, ფერნექს.[გვ. 220, 321-323; შენგელია, 2016, გვ. 30]

სოფელში ცხოვრობდა 42 კომლი. ყველა იყო ისფენჯის გადამხდელი, ანუ ქრისტიანი. კომლთა უფროსების გარკვეულ ნაწილს ერქვა ქართველებისათვის / ქრისტიანებისათვის დამახასიათებელი სახელი: ათაბეგ, აღდგომელ, გაგუნ, გიორგი, გოგიჩა, ვახტანგ, ზაქარ, კალანდარი, ლაზარა, მურვან, საბა, სთეფანე, სტეფანე და ა.შ. მამის სახელებად გვხვდება: ანდრია, ამირანი, ალექსა, გიორგი, გრიგოლი, მახარებელი, სტეფანე.

ორი დავთრის [“გურჯ. დავთ.-1574” და
“გურჯ. დავთ.-1595”] ურთიერთშედარებამ დაგვანახვა, რომ 20 წლიან პერიოდში დემოგრაფიული ვითარება შეცვლილია: თუ 1574 წელს სოფელში ცხოვრობდა 72 კომლი, 1595 წლისთვის ეს რიცხვი შემცირებულია და 42-მდეა დასული. რაც შეეხება კონფესიურ სტრუქტურას, ორივე შემთხვევაში მოსახლეობა მთლიანად ქრისტიანია, რადგან ყველა იხდიდა გადასახად ისფენჯის. თუმცა 1574 წელის დავთარში მოცემულ კომლობრივ ჩამონათვალში 13-ს მიწერილი აქვს “მუსლიმია”, რაც 1595 წლის დავთარში არ ჩანს. გაუგებარია, თუ სად წავიდა ეს გამუსლიმანებული ადამიანები. რაც შეეხება გადასახადების წლიურ ჯამს, 1574 წელს იგი შეადგენდა 11 000 ახჩას, 1595 წელს კი 14 000 ახჩამდეა გაზრდილი.

+ ბარაქი („გურჯ. დავთ. - 1574“)  №  გადასახადი  ქილა  ახჩა  ახჩა ერთკომლზე  % 1  ხორბალი  560  5600  254,5  40,0  2  ქერი  500  4000  181,8  28,5 3  ფეტვი  150  1200  54,5  8,6  4  ბოსტანი   150  6,8  1,1 5  იონჯა,თივა   180  8,2  1,3 6  იალაღი   90  4,1  0,6 7  იათაღი   50  2,3  0,4 8  ცხვარი   290  13,2  2,1 9  ღორი   80  3,6  0,6 10  დიბსი   600  27,3  4,3 11  ფუტკარი   70  3,2  0,5 12  წისქვილი (3 თვალი მთელი წლით)   180  8,2  1,3 13  ისფენჯი (42 კომლი)   1050  25,0  7,4 14  მურახასიე   84  2,0  0,6 15  თაფუ, დეშთიბანი   150  6,8  1,1 16  ბადიჰავა, საქორწინო   226  10,3  1,6 ჯამი/საშუალო    1210  14000  38,2  100 

ლიტერატურა
 დ. ნიკოლაიშვილი, დ. სართანია, ა. უჯმაჯურიძე, დ. კირთაძე, მ. კვეტენაძე. მესხეთი ოსმალური დავთრების მიხედვით. „გურჯისტანის ვილაიეთის დიდი დავთარი", თბ., უნივერსალი, 2021, გვ. 226

სქოლიო

კატეგორია:გურჯისტანის ვილაიეთის დიდ დავთარში მოხსენიებული სოფლები